Christiansborg - Folketinget - Asbjørn Lønvigs kunst portal\nAsbjørn Lønvigs kunst portal\nPræsentation af 6 motiver inspireret af Christiansborg Slot\n(klik på motiverne og se en forstørrelse)\n...kan udbygges med andre motiver inspireret af Folkestyret, dettes institutioner osv.\nChristiansborg Slot er hjemsted for Danmarks Folketing, men har tidligere været kongens slot. Det ligger på Slotsholmen i det centrale København. Det er bygget på ruinerne af Absalons Borg fra 1160'erne og det senere Københavns Slot, og ruiner deraf kan ses i kælderen under det nuværende slots nordlige indgang.\nI 1736 byggede Christian 6. det første Christiansborg: et firefløjet rokoko palads med ridebane, hofteater - der står der endnu - og slotskirke samme sted som den nuværende. Det var ekstremt dyrt. Opførelsen kostede lige så meget som 2/3 af et års indtægt for hele riget, eller som værdien af al ejendom på Sjælland. I knap 50 år udfoldede der sig et storslået hofliv på slottet. Men i 1794 udbrød der brand i hovedfløjen, og slottet med slotskirken udbrændte.\nDet andet Christiansborg blev tegnet af C.F. Hansen og opført i 1806-28. En stor del af ydermurene overlevede branden og blev genbrugt i det nye slot, men det hele blev ved et arktitektonisk kunstgreb ændret til at passe i tidens stil, klassicismen.\nDet var omkring dette slot, at begivenhederne ved landets overgang fra enevælde til folkestyre udspillede sig. I marts 1848 samledes et folketog foran Christiansborg, der resulterede i, at Danmark fik sin første demokratiske grundlov. Kongen afstod siden nogle af sine gemakker til Rigsdagen, som begyndte sin virksomhed i januar 1850 i den samme fløj af Christiansborg som den, hvor Folketingssalen i dag ligger. Det andet Christiansborg brændte i oktober 1884.\nTiderne var nu meget anderledes end ved den sidste genopførelse i 1806. Der var indført demokrati og talrige partier og interessegrupper havde holdninger til, hvordan det næste Christiansborg skulle se ud. Blandt andet af den grund skulle det tage omkring 20 år, før genopførelsen kom igang. Den vedtagne forslag var tegnet af Thorvald Jørgensen.\nDet blev besluttet, at slottet skulle indeholde de samme funktioner som før branden: Rigsdagen, Højesteret og kongeboligen. Dette, til trods for at kongen havde boet på Amalienborg lige siden branden i 1794 og således aldrig var flyttet tilbage til det andet Christiansborg. Heller ikke det tredje Christiansborg kunne trække kongen tilbage.\nMan begyndte opførelsen af det tredje Christiansborg i 1906 på samme fundament - og til dels med samme ydermure - som de to foregående slotte; det er i det hele taget beundringsværdigt, at disse dele af ydermurene fra 1736 har overlevet to store brande og nu indgår i deres tredje slot. Stilen blev nybarok, og bygningens tyngde og soliditet skulle understrege slottets betydning som rigets politiske midtpunkt.\nI nutidens Christiansborg indgår stadig dele fra de tre opførelser af slottet. Bygningerne omkring Ridebanen (staldene, ridehuset og hofteatret) er fra det første Christiansborg; det samme gælder Thorvaldsens Museum, som oprindelig var vogngård, men som nu fremstår meget anderledes. Fra det andet Christiansborg er Slotskirken den eneste hele bygning der er tilbage. Der er dog en del detaljer og dele, som er blevet genbrugt forskellige steder (f.eks. indgangspartiet til Højesteret, som oprindelig sad som Christiansborgs indgang fra slotsgården).\nFolketinget er navnet på Danmarks parlament.\nFra 1849 til 1953 var Folketinget et af to kamre i tokammerparlamentet Rigsdagen; det andet kammer var Landstinget. Forskellen på de to var repræsentationen af vælgere. Begge kamre havde lige stor magt. Mens Folketinget repræsenterede uafhængige landmænd, veluddannede borgere og købmænd, repræsenterede Landstinget det gamle aristokrati.\nI 1953 ændredes en del af systemet ved folkeafstemning. Blandt ændringerne var en sammenlægning af partierne i ét kammer, ét parlament, Folketinget. Med udgangspunkt i Grundloven har Folketinget lovgivende magt sammen med kongen. Kongens (eller i øjeblikket dronningens) rolle er dog i praksis begrænset til at underskrive de love, som Folketinget har vedtaget. Det skal ske inden for 30 dage efter vedtagelsen.\nFolketinget og Landstinget havde fra starten til huse på Christiansborg. Efter slottets brand i 1884 og indtil det nuværende Christiansborgs færdiggørelse havde de to ting til huse i den bygning i Bredgade, som oprindelig var Landkadetakademi (og som nu huser Østre Landsret).\nFolketinget består af 179 medlemmer, heraf to valgt på Færøerne og to valgt på Grønland. De danske medlemmer vælges fra de i alt 14 amtskredse (en for hver af landets 13 amter samt en for Bornholms Regionskommune) og hovedstadsområdets 3 storkredse dækkende Københavns og Frederiksberg Kommuner for en periode på maksimalt fire år.\nFolketingsvalgene er hemmelige. Valgmåden er forholdstalsvalg. Denne valgmåde sikrer en ligelig repræsentation af de anskuelser, der eksisterer blandt vælgerne. Ved fordelingen af mandater til valgkredsene tages hensyn til indbyggertal, vælgertal og areal.\nMan har valgret til Folketinget, hvis man er dansk statsborger, bor i Danmark og er fyldt 18 år, medmindre man er umyndiggjort. For at være valgbar til Folketinget må man endvidere ikke være straffet for en handling, der i almindeligt omdømme gør en uværdig til at være medlem. Det er Folketinget selv, som bestemmer, om medlemmerne er valgbare.\nFolketingets arbejde ledes af Folketingets præsidium, som foruden formanden, der vælges ved hver folketingssamlings begyndelse, består af indtil fire næstformænd fra de fire største partier i Folketinget. I øjeblikket er Folketingets formand Christian Mejdahl (V).\nFolketingsåret starter med Folketingets åbning den første tirsdag i oktober, hvor bl.a. kongehusets medlemmer overværer statsministerens åbningstale.\nEfter et valg danner et eller flere partier regering, og Folketingets udvalg og Folketingets kommissioner konstituerer sig. Alle Folketingets medlemmer samt ministre kan stille lovforslag, som efterfølgende behandles dels i Folketingssalen (hvor førstebehandling, andenbehandling og tredjebehandling finder sted), dels i udvalgene.\nFolketingets møder er offentlige og sendes på tv og Internettet. Tinget kan dog vedtage at behandle en sag for lukkede døre, men det sker uhyre sjældent.\nHent kort og motiver i Word dokumenter til din egen computer\ntil udskrivning på din egen printer\n(klik på et motiv)\nSmå kort (A5 foldet) Store kort (A4 foldet) Stort motiv (A4)\nHvert motiv har sine egne merchandise produkter.\nDu kan købe dem hos Zazzle.com/lonvig* i San Jose, Silicon Valley.\n(klik på et billede)\nUS Postal Frimærker\n5,3 x 3,3 cm\n14,2 x 10,8 cm Dobbeltkort\nfoldet Alle merchandise produkter\nmed dette motiv\nBestil og betal tryk på bestilling (typisk små oplag helt ned til 1 stk.)\nfra online tryk producenter\nStørrelse Din kontrahent\nSalt Lake City Plakater\nop til 76 x 102 cm\nØvrige produkter* ArtWanted.com\nop til 51 x 61cm\nTryk i Seattle Plakater/kunsttryk\nop til 112 x 152 cm\nop til 132 x 198 cm\nMalerier, serigrafier og øvrig anvendelse\nMedium Størrelse Din kontrahent Send e-mail\n201 x 139 cm Asbjørn Lønvig Spørg\nAsbjørn Lønvig Spørg\nAnden anvendelse Op til dig\nDu kan hente flere brochurer på Kunst Portal til Folketinget ved at klikke på\nVenlig hilsen Asbjørn Lønvig, kunstner, designer etc. Fejringhusvej 43\nDanmark Tel. +45 7589 0477\nFolketinget - Christiansborg Slot - Asbjørn Lønvigs kunst portal


Havenyt.dk - Havenyt uge 39, 2014\nHavenyt uge 39, 2014\nTomaterne er længere tid om at modne, de små agurker vokser langsomt, basilikum ser lidt træt ud, mens chilierne modner med stor hast til ildrøde eller skinnende gule frugter. Det er altsammen tegn på, at vi langsomt bevæger os ind i efteråret, sommeren er slut.\nChilierne modner lige nu, og der kan hver uge høstes nye håndfulde chili på planterne. Hvis man får alt for mange, kan de tørres og bruges til værtindegaver i små fine glas. Foto: Karna Maj\nEt par nætter har der inde midt i landet været ret lave temperaturer ned til kun et par graders varme.\nHeldigvis ser det ud til, at vi igen får lidt højere nattemperaturer, men hold øje med nattemperaturen fra nu af. Det er nemlig kritisk med selv let nattefrost allerede nu, da der stadig er bønner, tomater, chili, majs, squash og græskar, som alle ikke tåler frost. Citrusplanter skal dog i hus, inden temperaturen når ned på bare 2–3° varme.\nTil gengæld står salat, kål, porrer, knoldfennikel, bladselleri og rodfrugter struttende og signalerer, at nu er det deres tur til at vokse og komme i gryderne. Og selv om det skulle blive let nattefrost nogle timer lige inden solopgang, vil der normalt ikke være problemer med disse afgrøder.\nLave nattemperaturer vil sætte gang i efterårsfarverne inde i landet, men endnu er de fleste træer og buske bare mørkegrønne. Så meget mere lægger man mærke til de få træer, buske og stauder, som allerede har fået lidt eller megen efterårsfarve. De mange nedfaldsæbler fortæller også, at det er efterår. Og det er tid at plukke de første gemmeæbler ned. Det er også en god ide mindst en gang om ugen en tør og solrig dag at gå en tur rundt i haven for at høste frø til at så i haven næste år.\nEt sikkert efterårstegn er modne druer på friland. Her en skålfuld med meget små, men kernefri druer. Søde og dejlige.\nEr kartoflerne taget op?\nHvis man har mange kartofler stående i jorden endnu, er det en god ide at få taget dem op, som man ikke skal bruge inden for de næste par uger. Og måske dem alle, inden det bliver for mørkt til at hente kartofler ude i haven, når der skal laves aftensmad.\nDet er vigtigt at få tørret kartofler godt igennem i sol og vind, inden de lægges i kasser til opbevaring et mørkt sted. Og jo længere hen på efteråret, jo mere kniber det med at få dem tørret godt. Både fordi dagene er kortere, men også fordi der hænger mere jord ved i den våde efterårstid.\nJo længere hen på året, jo sværere er det at nå at få kartoflerne godt gennemtørre i løbet af en dag. Det er væsentlig lettere i august. Foto: Karna Maj\nHeldigvis er det endnu så varmt, at man med den rigtige påklædning fint kan gå i haven næsten uanset vejret. I de fleste haver er der så god læ, at man næsten altid kan finde et godt sted med nogenlunde læ at lave noget. Er haven forblæst, så er det måske her, man skal sætte ind med at plante hække eller sætte læhegn op. Ofte er det ikke nok at plante hæk rundt om haven – vinden skal ofte også dæmpes inde i haven med indvendige hække, træer eller buske.\nHer i efteråret er der god mulighed for at få ryddet op, plantet nyt og ikke mindst at få bund i ukrudtet. Jorden er lige nu perfekt til at gå i krig med at fjerne flerårigt ukrudt – lige fra skvalderkål og brændenælder til alt for vilde, tornede brombær. Det er også en god ide at forberede jorden, hvis der sidst på måneden skal plantes barrodede træer, buske, hække og roser. Og så kan man stadig nå at omplante stauder eller plante nye, eller lægge forårsløgblomster.\nHar man endnu ikke fået plantet nye jordbærplanter, så haster det. Til gengæld kan man sikkert finde rigtig fine jordbærplanter med gode rødderf i det gamle jordbærbed.\nDet haster virkelig med at få plantet jordbærplanter ud nu. Her bed med store nyudplantede jordbærplanter mellem rækker af dild sået for mange uger siden. Foto: Karna Maj\nEksotiske planter skal indendørs inden frost\nEndnu har der ikke været nattefrost, men mange af de subtropiske planter tåler heller ikke temperaturer ned omkring frysepunktet. Derfor skal man nu til at overveje at flytte f.eks. citrustræer indendør, mens f.eks. laurbærtræer og -buske godt kan blive stående ude det meste af oktober og måske endda længere, afhængig af vejret. Det er arten og det aktuelle vejr, som bestemmer, hvornår planten skal flyttes ind.\nIndflytningsplanen for citrus skal være klar den dag, hvor der meldes om temperaturer ned omkring 2–3° varme. Selv om der et par enkelte plusgrader, kan planternes blade nemlig godt fryse på grund af fordampning fra bladenes overflade.\nDet er en god ide nu at finde ud af, hvor planterne skal opbevares, så de ikke får frost i vinterhalvåret. Planter med blade skal have mest mulig lys, samtidig med at de ikke får frost. Enkelte citrusplanter kan tåle at stå inde i varmen og trives med det, andre skal opbevares køligere, men frostfrit.\nHar man ikke selv – eller familie og venner – opbevaringsmuligheder, kan man blive nødt til at overveje at leje det nødvendige antal m² overvintringsplads hos et af de firmaer, som tilbyder denne service (plantehotel).\nVintergræskar skal nå at modne – men tåler ikke frost\nGræskarene ser fine ud og er ved at modne. De skal helst nå at modne af på planterne, inden de høstes. Og heldigvis ser det ud til, at vi senere på ugen igen får bedre vejr med sol og lidt højere temperaturer.\nVintergræskar skal blive på planten, indtil skrællen er helt hård og »håndtaget« på græskarret er tørt, ellers kan de ikke opbevares. De tåler ikke frost, så de skal tages ind inden første frost, hvis de er modne. Ellers må man dække dem godt til, hvis der er risiko for en gang nattefrost, f.eks. med et par lag fiberdug eller tæpper. For at sikre sig, at de ikke rådner på undersiden det sidste stykke tid inden høst, kan man lægge dem op på f.eks. en mursten, så de er hævet op over den fugtige jord.\nDe fleste grønsager skal opbevares køligt. Med græskar er det lige modsat. Efter høst tørres de af og stilles et varmt sted i en halv snes dage. Bedste temperatur er 25° C. Derefter opbevares de ved 10- 15° C, men helst ikke under 10° C. Det skal samtidig være et forholdvis tørt opbevaringssted, f.eks. en tør kælder, soveværelse eller loftrum. Hvis de er godt afmodnede og opbevaringsstedet er virkelig tørt, kan de opbevares ved lavere temperatur.\nEt velafmodnet græskar først i oktober. Foto: Karna Maj\nDer er kommet en ny bog om græskar se sidst i nyhedsbrevet.\nSommerblomster i efteråret\nSommerblomsterne blomstrer stadig flittigt her sidst i september – så længe vi ikke har haft nattefrost i haven. Regn og rusk tager lidt af pynten af dem, der har blomster, der står længe, det gælder f.eks. georginerne. Men heldigvis springer der jo stadig løbende nye blomster ud i haven.\nMen efteråret er på vej, og man kan se, at de forbereder sig på, at det er slut. Frøsætningen er i god gang, og varme tørre dage er lige, hvad vi har brug for til at høste frø i af god kvalitet. Husk at frø af F1 sorter ikke giver planter med samme kvaliteter som den plante, de høstes fra. Og har man flere sorter af samme blomsterart, så kan der være sket en krydsbestøvning, så afkommets farve og udseende bliver en overraskelse. Og det er tit en sjov måde at dyrke have på – men det egner sig bare ikke til fine planlagte bede, hvor farver og højde er meget afgørende.\nDet er som om morgenfruerne får en endnu mere glødende orange farve hen på efteråret. Man bliver i godt humør med mange morgenfruer i efterårshaven. Foto: Karna Maj\nRoser i efteråret\nMåske er roserne blevet høje og barbenene, måske er bladene faldet af eller de ser lidt afpillede ud, men mange roser fortsætter med at blomstre langt ind i efteråret, eller kommer med et ekstra lille hold blomster. Uanset hvad, så er blomstrende roser i efteråret ikke til at stå for, de giver på en god dag med sol lidt sommerstemning i haven.\nOg så kommer tankerne om at plante nye roser – men det skal være et sted, hvor der ikke har vokset roser før, eller det skal være mange år siden, ellers trives de ikke. De barrodede roser er ofte mere livskraftige, men de skal først plantes i november. Det er dog en god ide at planlægge og forberede plantestedet nu.\nEfterårsstauder og efterårsfarver\nSer man på staudebedet er man ikke i tvivl – efteråret er her. Strandasters, sankthansurt og staudesolsikker står i fuldt flor, og der er knopper i sommerens sidste farvel. Er der ingen farver i staudebedet på den her årstid, er det måske en god ide at overveje at plante lidt efterårsfarver ind. Der er stort udbud i planteskolerne lige nu med flotte efterårsstauder.\nTræerne er så småt begyndt at få efterårsfarver, mest de steder i landet, hvor nattemperaturen har været lav, mens der andre steder endnu kun er svage tegn på efterårsfarver. Men når kastanjerne og valnødderne drysser ned, så er det sikre tegn på, at nu kommer efteråret. De helt brune kastanjetræer er dog ikke kun efterårsfarver, det er kastanjeminermøllarver, der er årsagen.\nKastanjeminermøllets indtog har sat en stopper for gyldent løv på vores kastanjetræer. Larvernes minering af bladene får dem til at begynde at visne allerede i august, og træerne står her i september med triste brune blade. Men der er kastanjer på, og de falder allerede ned. Foto: Karna Maj\nFå styr på sommerens ukrudt i denne uge\nRundt om i haven står en del ukrudt, som det er en god ide at få udryddet inden vinter – det er ikke rart at starte foråret med bede fyldt med ukrudt.\nDet handler ikke kun om ukrudt af den vilde slags. Sommeren igennem har der været gode spire- og vækstforhold for hele den frøbank, som er i en havejord. Der står derfor mange frøplanter af f.eks. katost, forglemmigej, viol, margurit, lammeøre, klokkeblomst, løvefod, akeleje osv. i bunden af staudebedet. De skal væk – eller plantes ud andre steder, hvor der er plads til, at de kan udvikle sig. Får de lov til at stå, får alle planterne næste år for lidt plads at udvikle sig på.\nSkvalderkålen har også haft kronede dage, og den kan let have bredt sig en meter ud i køkkenhaven, hvis de ikke er blevet hold i ave med hakke- og lugejern. Lige nu er det et fint tidspunkt at fjerne skvalderkål på, da de rodrester, man ikke får med, vil nå at spire frem med nye blade inden vinter. En anden lugerunde kan således nås i efteråret, og i det tidlige forår kan man nå en tredje lugerunde, inden der skal sås eller plantes nyt i foråret. Det samme gælder også andet flerårigt ukrudt.\nHasselnødder kan gemmes til vinterbrug\nDe nødder, som sidder på buskene, er færdigudviklede og modne nu. De smager rigtig godt friske. Der er en hel række forskellige sorter af hasselnødder, og de modner ikke helt på samme tidspunkt. Så hold øje med nødderne, da det er vigtigt at få dem plukket, inden de falder ned, men de skal helst også være modne. Når de begynder at modne, bliver de brunlige i den runde ende, som sidder inde i hasen, og de kan let vippes løse i hasen. Sidder de ikke længere i haserne på buskene, er de nok faldet ned og kan samles op. Hvis mus og egern da ikke er kommet først.\nHasselnødder kan gemmes til vinterbrug. Nødder i haser lægges ud til tørre et luftigt, tørt og lunt sted, og når nødderne har løsnet sig helt, kan de kommes i et net og hænges op til opbevaring et luftigt og køligt sted. Det er vigtigt ikke at opbevare dem for varmt, da kernerne så mister for meget vandindhold og bliver tørre og kedelige.\nI mange haver er der fortsat kållarver i massevis, ikke mindst i grønkål og toppen af rosenkålene. Det er især larver af kåluglerne, som florerer. De er lysegrønne og svære at få øje på som små. Kållarver kan være et problem langt ind i oktober.\nDer er stadig et par uger, hvor vi skal efterse kålene for kållarver. Der kan være rigtig mange lige nu – her 8 stk af forskellig slags og størrelse i toppen af en rosenkålsplante. Fjerner man dem ikke, kan det gå voldsomt ud over udbyttet, hvis topskuddet spises. Foto: Karna Maj\nÆbler og pærer skal plukkes ned i tide\nDet er vigtigt med få dages mellemrum at tjekke, om de forskellige æble- og pæresorter er ved at være plukkemodne. Kender man sine sorter, ved man også ca. hvornår de er plukkemodne. Nogle modner i løbet af oktober, mens de sidste først er plukkemodne først i november.\nDet er vigtigt ikke at plukke dem i panik, så snart man ser de første falde ned. De først nedfaldne er æbler med larveangreb – de falder ned ca. 14 dage før æblerne på træet er plukkemodne. Æbler med larveangreb og stødpletter kan ikke opbevares, men kan bruges til æblemos eller presses til en velsmagende most. Prøv at eksperimentere med at blande de forskellige æblesorter, når der presses most. Bland evt. også pærer og æbler – det giver en lidt sødere most, som børn gerne vil have.\nDe nedplukkede æbler skal stå udenfor overdækket mod regn og et skyggefuldt sted. Det giver den bedste holdbarhed. De flyttes først ind, når der blive risiko for alvorlig nattefrost. Ved let nattefrost dækkes de til.\nNu gælder det om at holde øje med æblerne, så de bliver plukket på det optimale tidspunkt. Plukkes de for tidligt, får de ikke den rigtige aroma, plukkes de for sent, ender de som nedfaldsæbler. Foto: Bolette Crossland\nDel æbler og mostpresse på Del Jorden\nHar du for mange nedfaldsæbler, eller vil du gerne have fat i nogen til at presse most af, så kan du lave et opslag på Del Jordens opslagstavle.\nHar du ikke selv en mostpresse, har du måske mulighed for at leje en i nærheden – se artiklen Pres most af nedfaldsæblerne.\nEller du kan ligeledes på Del Jorden prøve at efterlyse andre i dit lokalområde, som allerede har en mostpresse, som du kan få lov til at låne/leje den. Har du en mostpresse, du vil låne/leje ud, er det selvfølgelig også en god ide at bruge Del Jordens opslagstavle – eller komme med på listen i ovenstående artikel.\nMan kan også bruge Del Jorden til at finde andre, som mangler mulighed for at presse most af deres æbler. Hvis I er flere i et lokalområde, kan det være en god ide at lave et æblelaug og investere i en mostpresse til fælles gavn – det er jo kun få dage hvert efterår, man bruger den. Lav et opslag på Del Jorden og se om du får kontakt til andre i dit lokalområde. Sæt også nogle opslag op i lokalområdet, eller få den lokale ugeavis til at omtale det.\nPresning af æbler til dejlig most kan fascinere både børn og voksne.\nEn del æblesorter er allerede plukket ned og liggger i kasser til senere brug. Men det er en god ide lige at checke dem for rådne æbler. Der er ofte et par stykker i en kasse, som udvikler gul monilia og rådner. Det værste er dog, at de smitter de æbler, som de rører ved. Desuden udvikler rådnende æbler ethylen, som får de andre frugter til at modne hurtigere. Og det er jo ikke just det, man gerne vil have, hvis det er æbler, som skal gemmes til december eller endnu længere.\nMan kan delvist undgå de rådne æbler i kasserne ved aldrig at plukke æbler til lagring, som kan have rørt ved en råddent æble på træet.\nHusk at fjerne de gul monilia-angrebne æbler fra træerne, så de bliver hængende og tørrer ind på træerne. De vil så smitte de nye æbler næste sommer.\nDeltag i afstemningen om hvor stor en andel af æblerne i din have, som i år er angrebet af gul monilia. Måske er der ekstra mange i år, men om det er vejret, eller fordi der har været mange indtørrede frugtmumier fra sidste år, er svært at afgøre.\nDet er ærgerligt at se sine store æbler sidde rådne på træet som resultat af angreb med gul monilia. Man forebygger angreb næste år ved at sørge for her i efteråret at fjerne alle rådne æbler fra træet. Foto: Karna Maj\nLune efterårsdage bruges ofte til en oprydning i haven, og det giver nyt kompostmateriale. Det kan enten bruges til at vinterdække køkkenhavens bede med, eller man kan lave kompost af det.\nI løbet af et par timer en dejlig efterårsdag kan man hurtigt sætte en kompostbunke med det, som er samlet sammen. Det er vigtigt at vurdere, om materialet skal vandes, eller det er vådt nok allerede. Sætter man en stor bunke til varmkompostering og dækker den til med f.eks. plastik, som holder på varme og fugtighed, vil den hurtigt tage varme, og kan man få den op omkring 55–60 grader, vil mange ukrudtsfrø og sygdomskim ødelægges.\nDet kan også være en god ide at stikke en kompostbunke om, hvis det yderste lag ikke er omsat, mens bunkens indre er mere omsat. Det yderste anbringes inderst i den ny bunke. Men det er ikke nødvendigt for at få en god kompost. Det giver bare en mere ensartet og lidt hurtigere omsætning. Omstikker man ikke kompostbunken, kan man til foråret hente kompost, der hvor den er tilpas omsat inde i bunken, men man kan blive nødt til at fjerne det øverste lag, som endnu ikke er omsat.\nDet er vigtigt, at kompostbunken overdækkes, hvis indholdet når at omsættes i løbet af vinteren, så vinterhalvårets regn ikke udvasker plantenæringsstofferne.\nDen lukkede kompostbeholder skal helst være ca. en tredjedel fuld her i efteråret. Der skal være nok plads til vinterens grønne affald, som ormene ikke omsætter i samme tempo som om sommeren. Men den må heller ikke være helt tom nu, da ormene så ikke vil have en tilstrækkelig mængde affald at søge ned i, når det bliver frostvejr. Desuden skal der være mange orm i kompostbeholderen, for at de er mange nok til at æde alt affaldet i den kolde tid. Fjern om nødvendigt det mest omsatte og læg den uomsatte del tilbage. Det mest omsatte skal lægges et sted, hvor det ikke udvaskes af vinterens rigelige nedbør. Enten tildækket eller i en bunke i drivhuset, hvis her er plads nu. Det kan være en fordel at have to lukkede kompostbeholdere, så man starter på en ny sidst på sommeren. Den fra året før vil så være komposteret til foråret.\nHvis man er nødt til at fjerne en del af det mest omsatte kompost fra bunden, skal man sørge, for at de fleste kompostorm bliver i kompostbeholderen. Kompostormene klumper sig sammen inde midt i kompostbeholderen, når det bliver meget koldt. Og er de mange, ser det ud til, at de overlever bedre. Hvis man vil være sikker på, at omsætningen fortsat sker i et nogenlunde højt tempo, og at ormene overlever vinteren, kan man binde en vintermåtte omkring kompostbeholderen sidst på efteråret.\nOm vinteren er det ekstra nødvendigt at tilføre strukturstof til kompostbeholderen. Strøelsen kan være høvlspåner eller savsmuld, eller man kan gemme nogle sække med visne og tørre plantedele fra efterårets oprydning til formålet.\nDer kan være et mylder af kompostorm i en lukket kompostbeholder. Det er vigtigt at sørge for, at der er en vis balance mellem ormebestanden og den mængde affald, man tilfører. Og indholdet må ikke blive alt for vådt og kompakt, og det sker let om vinteren. Foto: Karna Maj\nÆblearrangementer i Danmark, Sverige og Tyskland\nÆbler bliver mere og mere populære, og hvert år på denne tid er der små og store arrangementer omkring æblesorter. Her er en oversigt over nogle af de store arrangementer herhjemme og i vore to nabolande.\nÅbent Hus på Pometet i Tåstrup den 28. september kl. 10:00–16:00\nÄppelmarknaden 2013 i Kivik 27. – 28. september\nDas europäische Apfel- und Obstsortenfestival EUROPOM in Hamburg 26. – 28. september\nPometet er bestemt et besøg værd her i september, hvor man kan se mange nye og især gamle sorter af æbler og pærer. Har du en ukendt sort i din have, kan du tage et par stykker med af sorten og måske få den bestemt. Foto: Karna Maj\nNy bog: Smagen af græskar\nDet er dejligt, når der kommer nye bøger, som passer til årstiden. Der er på forlaget Koustrup & Co. netop udkommet en dejlig bog om at dyrke græskar, om arter og sorter og en masse dejlige opskrifter: Smagen af græskar. Forfatter til bogen er Maren Korsgaard, som professionelt dyrker økologiske græskar til salg på sit husmandssted – dog kun 300 planter og 30 sorter hvert år. I bogen er der opskrifter på mos, suppe, bagte, græskarpie, salater, bagværk, syltetøj og meget mere. Græskar er meget anvendelige i mad, og med bogen kan man næsten ikke have dyrket for mange græskar. Maren Korsgaard er cand. hort. og rådgiver og akademisk medarbejder på Pometet. Kirsten Tind har tegnet de flotte billeder af græskarsorterne, mens de flotte inspirerende fotos er taget af Maren Korsgaard og Mette Østergaard.\nPå Havenyt.dk kan man finde flere artikler af Maren Korsgaard om frugter og bær.\nMåske har nogle af dine venner eller familie blevet nye haveejere i løbet af sommeren. Hvis du vil anbefale Ugens Havenyt til dine venner på Facebook, kan du bruge bruge linket øverst i højre spalte.\nLandsforeningen Praktisk Økologi er også på Facebook. Se her\nDet gode sommervejr har betydet meget lidt skurvangreb i år. Selv Golden Delicious æblerne er næsten fri for skurv. Foto: Karna Maj\nHvor er gangstien ned gennem køkkenhaven blevet af? Man nænner det næsten ikke – men der kan blive mange fine buketter, før den igen dukker frem. Foto: Karna Maj\nFlotte rødbedeblade – og der er store fine rødbeder nedenunder. Foto: Karna Maj\nDet har været en rigtig god kartoffelsommer, hvis man har sørget for vand nok. Æggeblommekartoflerne er blevet store, næsten for store i år. Foto: Karna Maj\nRødbladet salat i blomst. Hvis vi får gode efterårsdage kan der måske høstes frø, men salatfrø ødelægges let af regn. Heldigvis modner der frø over en lang periode. Foto: Karna Maj\nHvem bliver højst? Der er konkurrence mellem rød amarant og en gul blommetomat om at nå længst op mod den blå himmel. Tomaten ser ud til at have vundet. Foto: Karna Maj\nDer er masser af pollen i de frøformerede georginer – der er en grund til, at der er mange bier på besøg. Foto: Karna Maj\nZinnia blomsterne holder virkelig længe og er gode snitblomster. Blomsterne er dog ikke det, vi opfatter som blomsten. De sidder inde i midten. Foto: Karna Maj\nDe sidste roser er sprunget ud, og der er ved at komme hyben på. Foto: Karna Maj\nStrandasters må man bare have i en efterårshave. De fås i mange farver og højder. Forsøg at få fat på sorter, som er nogenlunde modstandsdygtige overfor meldug. Foto: Karna Maj\nEfterårstemning i staudebedet med sankthansurt og silkepæonens efterårsfarvede røde blade. I baggrunden lilla høstasters. Foto: Karna Maj\nHasselnødderne skal være modne og tørre, inden de får den rigtige smag. Friske og tørrede hasselnødder smager helt forskelligt. Foto: Karna Maj\nMariehøne i efterårssol på vedbendblomsterne, som er meget eftertragtede af alle slags insekter i efteråret. Foto: Karna Maj\nFine salathoveder af sorten Little Gem. Forhåbentlig er vi nu så langt henne på året, at de ikke går i stok, når hovederne når fuld udvikling. Foto: Karna Maj\nI september er der modne tomatillo, som ikke dyrkes i ret stort omfang i danske køkkenhaver. Den trives lige så godt på friland som i drivhus, hvor den nærmest overtager al pladsen. Foto: Karna Maj\nDer kan stadig høstes mange små lækre squash – så længe nattefrosten holder sig væk. Foto: Karna Maj\nDer er stadig modne efterårshindbær – her en gul sort. Foto: Karna Maj\nDe sorte bær på purpurkermesbær vækker stor opsigt, når de modner her i efteråret. Ofte dukker planten op i haven, og den ender ofte med at blive. ukrudtsagtigt. Den er giftig for mennesker, og bærrene farver meget kraftigt. Du kan læse mere i artikel om kermesbær her på Havenyt. Foto: Karna Maj\nFlot sammensætning med lave lilla høstasters og hvide cosmos. Foto: Karna Maj\nHer er du: Forsiden > 2014 > Havenyt uge 39, 2014


Kvæde - til hvad Debat på Viden Om Mad – Vom Madleksikon\nDebat om: Kvæde - til hvad\nHej Jeg har købt en kvæde-frugt, men jeg aner ikke, hvad jeg skal bruge den til... Findes der ikke lækre (frugt)salater eller madretter den kan bruges i? Kan man spise den rå? Jeg har allerede kigget på kvædesaft og marmelade mm., men hvad med noget hvor man faktisk spiser den som den frugt den er?\nMarie 2006-11-12 19:54:43\nI min botanikbog står der at kvæde spise rå "i de varme lande". Men jeg synes ikke selv, at det er en god oplevelse. I min 20 år gamle udgave af Suhrs kogebog står, at den ikke spises rå, men kan bruges til kvædebrød, gelé og marmelade. Men fortvivl ikke. Kvæde hedder i følge min ordbog quince på engelsk. Jeg fandt disse engelsk-sprogede hjemmesider med kvæde-opskrifter. Jeg har ikke selv prøvet nogle af dem. www.foodlovers.co.nz/features/quince.php //fooddownunder.com/cgi-bin/search.cgi?q=quince www.historicfood.com/Quinces%20Recipe.htm www.elise.com/recipes/archives/004155quince.php\nNina 2006-11-13 14:12:37\nNår kvæden skæres i både og kærnehus fjernes, smager den dejligt tilberedt langsomt i selskab med kød-okse-lam-fjerkræ og "arabiske" krydderier,+ løg, hvidløg m.m Jeg mener at Camilla Plum har nogle opskrifter i sine kogebøger. Kvæden giver en fin speciel frugtagtig smag, uden at være sød.\nHelle 2006-11-13 23:35:33\n22-11-2006 Har selv ledt efter kvædeopskrifter bl.a. på "gammel Juleslik" Prøv at taste Kvæde i søgefeltet her eller endnu bedre kvædebrød og du vil finde mange udmærkede opskrifter\nLars 2006-11-22 09:11:23


LF: A d v e n t u r e: marts 2012\ngaver + 9 måneder :D\nIdag har mig og min kæreste 9 måneders dag, tror jeg nok. Er faktisk ikke sikker på om det er idag eller imorgen, eller næste måned men det er heller ikke så vigtigt. Uheldigvis skal jeg på arbejde hele aftenen til klokken 21:15, og derefter hjem og læse op til terminsprøverne, så vi får ikke rigtigt tid til at lave noget idag, må vente til påskeferien.\nHar her på det sidste fået rigtigt mange gaver, både fra min kæreste og min mor, super sødt af dem ^^\nDinosaur øreringe. Fik dem af min kæreste her i torsdag, de er herre søde :D Fik dem som en tak-fordi-du-er-en-sød-en-og-tillykke-med-karakterne-gave, eller noget. Tror jeg xD\nHar nemlig lige fået 2. standpunkt, hvor jeg har fået bedre karakterer i 8 ud af 9 fag, så det er en stor forbedring.\nEt testel :D Igen fra min kæreste, som i tillykke-med-kørekortet-skat. Vildt sødt af ham, glæder mig til at bruge det. Der mangler dog en kande, så må lige holde udkig efter en, de kommende loppemarkeder. Men iiih, så er der kun 9 must-own ting tilbage på min liste.\nSidste gave fra min kæreste, selvlysende dinosaurer. Tog billederne om dagen, så kunne ikke tag et hvor lyset var slukket desværre. Har ingen anelse om hvorfor jeg fik dem :p det helt fjollet med alle de gaver, når jeg først har fødselsdag om 9 måneder, men er nu glad for dem. :)\nUdover øreringe, selvlysende dinosaurer og testel, har jeg også fået en gave fra min mor, som er "tillykke med du fik 10 i SRP"\nHar aldrig fået gaver for mine karakterer, og synes karakter penge er så latterligt, men lige denne her gang synes min mor at jeg havde fortjent en gave.\nFik et sæt mummi sengetøj fra kvickly :D Er mega glad for det. Fik bare kun taget dårlige billeder af det:\nIndsendt af Christine kl. 04.27 0 kommentarer\nEtiketter: dinosaur, gaver, kærester, mummi, smykker\nstudenter hue og sidste skoledag!\nDet er lige gået op for mig, at der er under 40 skoledage tilbage til læseferien, og jeg endnu ikke har bestemt mig for hvilket kostume jeg skal lave til sidste skoledag. Har indtilvidere 3 jeg har overvejet, Sandra fra Ronald Barbaren, Esmaralda og Kim Possible.\nDet er en meget svær beslutning xD Kan også være det ender med at blive noget helt 4., hvis folk har foreslag som de kunne se mig klædt ud som, må de gerne komme med dem.\nOg lige til noget helt andet, fandt nogle virkelig flotte dinosaur smykker jeg lige vil dele. Har ganske vist ingen penge, men hvis nogen nu vil give forud på julegaver, ellers kan mine forældre måske overtales til at giver mig en af smykkerne i gave til den dag jeg bliver student.\nDe 3 første er fra Ebay, noget af det første der dukker op når man søger dinosaur smykker, den sidste, og den flotteste, har jeg ikke kunne finde hvor kommer fra. Hvis nogen ved hvor den kan købes må de godt give besked :)\nIndsendt af Christine kl. 14.57 1 kommentarer\nEtiketter: kostumer, skole, smykker\nVar til køreprøve igår, og jeg bestod! Fantastisk, er nu ejer af et kørekort, glæder mig til at skulle ud og køre i mine forældres bil.\nNu bliver de næste missioner at blive student og at flytte hjemmefra, men der er endnu 3-4 måneder til.\nBegyndte at glæde mig så meget til at flytte hjemmefra, at jeg loggede ind på min polyvore account og gik igang med at designe mit eget badeværelse, haha. Tvivler nu på at jeg kommer til at have råd til en lejlighed med så stort et badeværelse, men man kan jo drømme.\nIndsendt af Christine kl. 07.08 1 kommentarer\nHavde egentlig en helt masse planer for den her weekend, men måtte aflyse det hele, så har bare været hjemme idag. Fik lyst til at rydde op, og fandt mig og mine søskende's gamle pokemon samling frem. Vi havde maaaange flere end jeg huskede. O.o Overvejer lidt at se om jeg kan sælge dem vi har flere af.\nOg nu til en masse billeder de fleste pokemon fans vil elske:\nIndsendt af Christine kl. 06.58 4 kommentarer\nEtiketter: pokemon, pokemon figur, pokemon figure, pokemon samling\nHar ingen penge fortiden, men får jeg forhåbentligt snart her i næste måned, så bruger tiden på at drømme om ting jeg gerne vil eje, så har lavet en top 10 liste, i random rækkefølge:\n1. Industriel piercing, folk der har fuldt min blog et godt stykke tid, ved jeg allerede har fået lavet en, men uheldigvis gik der rigtig meget betændelse i, så endte med at måtte tage den ud, men ville virkelig gerne have en ny.\n2. Et testel! Jeg er simpelthen blevet stor forbruger af te, drikker 2-3 kopper om dagen, så et testel ville være genialt, har fået lov at holde te-party hjemme hos min kæreste, da han bor i et noget større hus end jeg gør, så mangler bare et awsome testel, så kan jeg også få øvet mig i at bage cupcakes, scones, cookies og muffins.\n3. Konge pyhton, har altså ønsket mig en slange, siden jeg var 3 år gammel faktisk, men så længe jeg bor hjemme er det rimlig meget no go, da min far har angst for slanger. Regner med at flytte hjemmefra når jeg er blevet student og har fundet mig et ekstra job ved siden af dem jeg har nu, og så skal der købes en slange. Er udmærket klar over at slanger ikke er kæledyr, jeg ser dem også mere som hobby/interesse dyr.\n4. Fandt den her kjole på en side der hed noget i stil med this-is-why-i-am-broke, skal jeg så meget eje. Overvejer lidt at sy den selv, efter en af de gameboys jeg har liggende der hjemme.\n5. En plakat med Wolverine, alle de hjemmesider jeg har fundet en plakat på, er forsendelse altid løbet op i 200 kr., hvilket jeg ikke gider at betale for en plakat. Håber jeg finder en i en dansk butik en dag. :)\n6. En dinosaur tattoo, har jeg ønsket mig i et par år nu, har bare endnu ikke fået råd og tid til at tænke over det. Jeg var faktisk oppe hos tattoovøren for et halv år siden, men besluttede at vente med at få den lavet, til jeg ikke havde så meget mellem ørene. Tror det en god ide ikke at få lavet tattoos, imens man er stresset. Regner med at få den lavet til min 20 års fødselsdag, som en gave til mig selv :D\n7. Charizard plush. Der er snart børneloppemarked i Roskilde gågade, hvor jeg med lidt held måske kan finde en, har i hvertfald fundet alt fra pokemon bamser, tasker, figurer, kort, spil og film på det loppemarked, de sidste par år.\n8. En projektor, synes film aftenener er totalt undervurderet, hvis havde en projektor ville jeg holde starwars nat, harry potter nat, ringeneste herre nat, narnia nat, disney nat osv., ville være så awsome.\n9. Har allerede en fugleedderkop stående hjemme hos en af mine venner, men kunne virkelig godt tænke mig endnu en, men igen, må vente til jeg flytter.\n10. En ny abjd, var nødt til at sælge min gamle for at få råd til køretimer, tragisk, men skal så meget købe en ny, når jeg engang får råd.\nTror jeg skal tage at tage nogle ekstra vagter, hvis jeg skal have råd til alt mit crap 8D\nIndsendt af Christine kl. 02.31 1 kommentarer\nEtiketter: abjd, fugleedderkop, pokemon, wishlist, x-men\nGAGA makeup + meetup med frills!\nKom lige i tanke om at jeg havde nogle billeder fra februar liggende, som jeg endnu ikke har postet.\nDe første er fra frills meetuppet, som var super hyggeligt, men nøøøj, jeg vender mig aldrig til at det er så dyrt at gå på cafe. Håber snart jeg kan holde mit eget te-meet, hvor alle kan tage hjemmelavet kager, cookies, cupcakes, scones, muffins og te med 8D\nMit outfit den dag:\nHar haft et par hvide lolita sko liggende i 1000 år uden at bruge dem, så tænkte jeg ville lave et outfit jeg kunne bruge til dem. Mangler dog lidt mere hvidt, tror jeg vil bruge en sort/hvid headbow, sorthvide strømper og en hvid taske oveni næste gang :)\nOm aftenen efter meetuppet tog jeg på paramount, der var 10 kr. rabat hvis man kom i corpespaint, så tænkte det var en undskyldning for at være lidt kreativ med noget makeup, har længe gerne ville forsøge mig med Lady GaGa's makeup fra Born This Way, det tog bare mega lang tid at ligge, omkring en time.\nBillederne er taget klokken 3:00 om natten da jeg var kommet hjem fra byen, så makeuppen havde allerede siddet i 7 timer, så det så en del bedre ud til at starte med, burde havde taget billeder inden jeg tog afsted.\nResten af min søndag bliver med Heroes V og chips :D Pga. AT har jeg fri imorgen og iovermorgen, så det er super lækkert, dog er jeg ret blankt med hensyn til AT, da jeg ikke aner hvad jeg skal skrive om, har valgt fagene Engelsk og Samfundsfag, så burde kunne finde noget spændende.\nIndsendt af Christine kl. 08.12 0 kommentarer\nEtiketter: danishfrills, kostumer, Lady Gaga, lolita, make up\nObscene og SRP


USA Florida (FL) Tampa Restauranter i Tampa Lauro's Ristorante Italiano\n3915 Henderson Blvd, Tampa, FL 33629-5015+1 813-281-2100+ Tilføj website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,5 46 anmeldelserFremragende75 %Rigtig god13 %Gennemsnitlig4 %Dårlig8 %Frygtelig0 %Restaurantens åbningstider Lukket KØKKENER Italiensk, Vegetarvenlig, Veganske retter VURDERINGER ServiceMadGod prisStemningPLACERING 3915 Henderson Blvd, Tampa, FL 33629-5015Alle oplysninger Forbedr denne registreringEr denne restaurant familievenlig?Ja Nej Ved ikke Er denne restaurant kørestolsegnet?Ja Nej Ved ikke Tilbyder denne restaurant takeaway?Ja Nej Ved ikke Tilbyder denne restaurant udbringning?Ja Nej Ved ikke Er denne restaurant god til store grupper?Ja Nej Ved ikke Er dette et fastfood-sted?Ja Nej Ved ikke Er dette en middelhavsrestaurant? Ja Nej Ved ikke Er dette en god restaurant til at spise pizza?Ja Nej Ved ikke Specialiserer denne restaurant sig i supper? Ja Nej Ved ikke Tilbyder denne restaurant barnestole?Ja Nej Ved ikke Tak for din hjælp! Del en anden oplevelse, inden du smutter. Anmeldelser (46)Medlemsvurdering Fremragende17Rigtig god2Gennemsnitlig0Dårlig0Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (19)Engelsk (44)Tysk (1)Flere sprog Sprog Dansk (19)Engelsk (44)Tysk (1)Italiensk (1)Se, hvad de rejsende siger: 11-19 af 19 anmeldelser\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJenn MFairhaven, Massachusetts7917Anmeldt 31 december 2013 Dato nat!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJen CTampa, Florida17942Anmeldt 26 oktober 2013 fra mobile enheder Fantastisk!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJJHenleySuwanee, Georgien11231Anmeldt 8 maj 2013 fra mobile enheder Bella!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejRobert BTampa, Florida8129Anmeldt 23 marts 2013 Mangia MangiaHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejShell9232816Anmeldt 5 september 2012 Omfattende menu og autentisk italiensk madMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJennifer HLutz, Florida, United States11433Anmeldt 24 august 2012 En south Tampa perleMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejPatricia STampa, Florida1Anmeldt 23 august 2012 God mad god menneskerMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nLeveret af Microsoft® Translator Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejTom WTampa, Florida3717Anmeldt 6 oktober 2011 Meget rar! De behandler dig som familie.MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nLeveret af Microsoft® Translator Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejmcbobleonardTampa, Florida171114Anmeldt 20 september 2011 Lauro Ristorante er reelle italienskeMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nForrigeNæste12Opdaterer listen... I nærheden Restauranter i nærhedenWright's Gourmet House741 anmeldelser 0,36 km væk Holy Hog Barbecue59 anmeldelser 0,21 km væk Woody's Famous Salads24 anmeldelser 0,49 km væk Anthony's Coal Fired Pizza40 anmeldelser 0,55 km væk Seværdigheder i nærhedenWestShore Plaza70 anmeldelser 2,26 km væk Escape Countdown267 anmeldelser 1,92 km væk Joe and Son's Olive Oils15 anmeldelser 1,58 km væk Toffee to Go12 anmeldelser 1,76 km væk Forbedr denne registrering\n3915 Henderson Blvd, Tampa, FL 33629-5015 Placering:


Havenyt.dk - Hvilke æblesorter og grundstammer skal jeg købe til min lille have?\nHvilke æblesorter og grundstammer skal jeg købe til min lille have?\nFørst vil jeg takke for ‘sitet’ som er fuld af inspiration og informatiom.\nJeg er flyttet fra en gammel have med 3 gamle æbletræer til en helt nyanlagt lille andelsbolighave. Jeg vil gerne have to æbletræer ved en vestgavl, der er 9 m lang og ca 4 ½ m til skel. Træerne må ikke blive for store, de skal være sunde og resistente sorter, gerne med modning i hhv. sept. og okt. Ved at kigge på siden og efter at have talt med planteskoler, er jeg – foreløbig – faldet for Aroma og Elstar. På siden står der, at Elstar er en ‘forholdsvis sund sort’ Kan en anden anbefales, der ikke kun er forholdsvis sund?\nAndet sted på siden står at træer podet på M26 bliver 2 ½–3 ½ m høj, hvilket er ideelt for mig. I de planteskoler jeg har besøgt har de kun træer podet på M106, og jeg får så at vide, at jeg bare skal beskære, fordi æbler podet på kraftigere grundstammer er sundere – er det korrekt?\nHvor kan man i givet fald købe æbletræer podet på M26?\nJohannes Gravgaard, september 2004\nAroma og Elstar kunne være 2 gode bud. Det handler for mig primært om, hvordan æblerne smager, og ikke kun om sundheden. Derfor skal der selvfølgelig være en god balance i mellem kvalitet og udbytte, men jeg vil hellere have et super smagfuldt æble, der bærer rimelig mængde og kvalitet, fremfor en middelmådigt æble, der bærer stort hvert år.\nAroma er et robust æble og har sjældent rigtig store problemer med sundheden. Elstar er lidt mere problematisk. Det har ikke helt Aromas styrke på sundhedssiden. Det betyder, at i år med f.eks. meget fugtigt vejr og skurv vil udbyttet blive dårligere. Men Elstar er et fantastisk æble, og jeg synes klart, det er risikoen værd. Du kunne i øvrigt også overveje Discovery, som modner omkring starten af september, og derved er et af de tidligere æbler. Det har lækker syre/sødme balance, smager af sensommer og er tilmed et sundt æble. (Red:du kan købe det lige nu i butikkerne og prøvesmage).\nMed de pladsforhold, du beskriver, skal du ikke have MM106. Træerne bliver alt for store, og beskæring er ikke vejen frem, selvom du har fået det råd på flere planteskoler. Beskæres træerne ikke helt korrekt, vil det gå ud over træernes harmoniske udtryk og begrænse bæringen, så vælg et M26, der giver træet en mere moderat og passende vækst.\nEn god planteskole kan skaffe de almindelige sorter på minimum vildstammer, M9 (meget svag stamme), M26 og MM106. Der podes på forskellige grundstammerne hos frugttræsplanteskolerne, så det er måske mere et sprøgsmål om den service, som planteskolerne udviser, end om de findes. Prøv evt. Grønne Danmarks Hovedkontor på telefon 39 69 04 52.\nEn kraftig vækst kan godt have gunstige og robuste egenskaber, men jeg har ikke stødt på undersøgelser, der viser, at de svage grundstammer giver mere sygdom som følge af en langsommere vækst.\nHer er du: Forsiden > Spørg eksperterne > Frugt og bær > Æbler > Hvilke æblesorter og grundstammer skal jeg købe til min lille have?


Israel: Museer i verdensklasse | hsfo.dk\nDen amerikanske kunstner Robert Indianas berømte LOVE-skulptur står som et stærkt symbol i den hebræiske oversættelse i haven ved The Israel Museum med udsigt over Jerusalem. Foto: Elsebeth Mouritzen\nÆngstelige kunstsamlere sendte i mellemkrigsårene deres værker til midlertidig opbevaring i Israel for at undgå konfiskering. De fleste lod dem blive efter freden i 1945, og det har givet Tel Aviv og Jerusalem museer i verdensklasse.\n07 apr. 2020 kl. 19:31\nTekst og foto: Elsebeth Mouritzen kultur@berlingske.dk\nNår man går forbi det ydmyge, kasselignende hus på Rothschild Boulevard, er det svært at forestille sig, at det var starten på en fremtid for Tel Aviv som kunstmetropol. Her i nummer 16 boede den ambitiøse borgmester Meir Dizengoff, der allerede i 1920'erne ville forvandle sin by til Mellemøstens New York med kunst og arkitektur. Da hans kone døde 10 år efter, flyttede han ud og donerede sit hjem til byen, så det kunne blive rammen om banebrydende udstillinger.\nVerdenshistorien indhentede hans visioner, da Israel i mellemkrigsårene blev gemmested for værdifulde værker, som ængstelige jødiske kunstnere og samlere i Europa sendte herned. Egentlig var de til låns og opbevaring, men efter freden i 1945 blev mange af dem permanente donationer. Værkerne har været med til at danne grobund for en af verdens betydningsfulde kunstsamlinger, som nu hænger mere prominent en halv times spadseretur mod nord gennem det berømte Bauhaus-kvarter.\nDet er ren wow-oplevelse at stå foran nutidens Tel Aviv Museum of Art, som er vokset i både størrelse og anseelse siden Dizengoffs dage. Det fik sin endelige placering her på Shaul Hamelech Boulevard i 1971 og opnåede yderligere pondus i 2011, da den amerikanske arkitekt Preston Scott Cohen legede med formerne på tilbygningen, der er blevet kaldt "en udstrakt Rubiks-terning overhældt med blegemiddel".\nEfter besøget forstår vi, hvorfor museet - og kunst i det hele taget - står øverst på listen over seværdigheder i Israel. Det fortæller ikke bare historien om nogle af de største kunstværker samlet under ét tag i en spektakulær bygning. Der er også den ironiske detalje, at det er et monument over kunstverdenens rettidige omhu, fordi den snød nazisterne og forhindrede værdifulde malerier og skulpturer i at blive konfiskeret eller tilintetgjort.\nVi rejste med Norwegian, som før coronakrisen havde to ugentlige afgange fra København. Priser fra cirka 700 kroner hver vej. Flyvetiden er fire timer og 15 minutter. En populær rute er også via Istanbul med Turkish Airlines fra cirka 1700 kroner t/r. Rejsetiden er med flyskift 6 timer og 35 minutter.\nVi er stadig benovede over det udvendige museum, men taber så lige kæben igen efter at være gået gennem billetsalget. Da vi vender os om og kigger op, ser vi et kæmpe murmaleri i to paneler af Roy Lichtenstein fra 1989. Det er lavet specielt til museet i hans sædvanlige pop art-stil, men det ene motiv inkorporerer desuden symboler på de øvrige kunstnere og kunstarter, som er repræsenteret i samlingerne.\nKurator Edna Mosenson var med, da han kom og signerede værket, og hun betegner det som en af museets perler. Hun har arbejdet her i 40 år, og selv om hun egentlig er gået på pension, bruger hun fortsat sin erfaring som medlem af en komité, der fordeler offentlige midler til kulturinstitutioner i hele Israel.\n- Vi har et meget u-kulturelt kulturministerium, som er imod kultur! Så det er nødvendigt at have engagerede mennesker, som kan være med til at sikre, at Israel fortsat kan fremme nationale kunstnere. Vi skal også sørge for, at alt det, vi har modtaget gennem tiden, bliver suppleret i det 21. århundrede, så vi kan fortsætte med at fortælle kunsthistorien på vores måde, siger Edna Mosenson.\nHun ved, hvilken betydning det har fået for landet at have kunstmuseer i verdensklasse. Det lokker turister til, og det animerer også fremtidige givere. Og de fleste er fascinerede af historien om, hvordan det hele begyndte:\n- Vi skylder kunsthistoriker Karl Schwarz en stor tak. Han grundlagde det jødiske museum i Berlin i 1933, en uge før Hitler blev udnævnt til rigskansler. Han kunne hurtigt se, hvor vanskeligt hans arbejde ville blive med nazisterne ved magten. De brød sig ikke om den moderne kunst, som de kaldte "degenereret", og i særdeleshed ikke jødiske kunstnere. Han talte derfor med sine venner, hvoraf mange var kunstsamlere, blandt andre tekstilfabrikanten Erich Göritz fra Chemnitz, om at bringe deres samlinger i sikkerhed.\n- Da Meir Dizengoff tilbød ham stillingen som direktør for det nyåbnede kunstmuseum her i Tel Aviv, betænkte Schwarz sig ikke et sekund. Han medbragte 2500 papirarbejder fra sin egen samling, for det meste ekspressionisme, og opfordrede Göritz til også at bringe sine ting i sikkerhed, og på den måde fik vi de første internationalt betydningsfulde værker, fortæller Edna Mosenson.\n3 museer i Jerusalem\nStorslået. Israel Museum på en bakketop tæt på Knesset er landets største kulturinstitution, opført under borgmester Teddy Kollek i 1965. Her er en halv million objekter fordelt på moderne kunstmuseum, international skulpturhave og bibelsk arkæologisk samling samt en udendørs miniatureudgave af det antikke Jerusalem 1:50. Desuden er der en speciel pavillon, Bogens Helligdom, med dødehavsruller.\nRummeligt. Museum for Islamisk Kunst åbnede i 1974 på initiativ af den britisk-jødiske Vera Bryce Salomon, som selv var indbegrebet af religiøs tolerance. Gennem kunst ville hun bygge bro for forståelse mellem jøder og palæstinensere, og hun satte kuratorer til at opkøbe de bedste islamiske kunstværker fra det 7. til det 19. århundrede for at vise den gensidige indflydelse på kulturerne. Samlingen regnes for en af de mest betydningsfulde i verden.\nHaPalmach Street 2.\nUdfordrende. Det 20 år gamle Museum on the Seam ledes af kunstner og kurator Raphie Etgar, som bruger væggene i en eksproprieret, tidligere arabisk-ejet villa fra 1932 til at få et socio-politisk budskab ud. Han giver stemme til unge, eksperimenterende kunstnere, som gennem traditionelle billedværker og anderledes installationer prøver at skabe dialog i den evige samtale om sameksistens mellem Israel og Palæstina.\nKheil ha-Handasa Street 4.\nDe store scoop\nDet til dato største scoop er Marc Chagalls maleri "Solitude" fra skæbneåret 1933, som metaforisk skildrer kunstnerens afmagt over den storm, jøderne blev hvirvlet ind i mellem de to verdenskrige, og som han selv donerede til borgmester Dizengoff.\nFru Mosenson synes nu også, at museets 21 værker af Alexander Archipenko, der allerede havde skabt sig et navn som kubistisk skulptør og maler, er bemærkelsesværdige. Da de ankom i kasser fra maleren og kunstsamleren Max Liebermann, syntes de daværende kuratorer, at de var temmelig avantgarde, og der gik flere år, inden hans arbejder kom frem i lyset, men nu er man stolt af at forvalte denne arv, som mange museer ville brække en arm for at have.\nVi lader øjnene komme på overarbejde, mens vi vandrer gennem de store klassikere i kunsthistorien: Cézanne, Dalí, Monet, Moore, Rodin, Picasso, Klimt, Kandinsky, Pissarro. Alle, som er noget, findes her, og ofte i sjældne versioner. På vej ud lægger vi mærke til et tredimensionelt værk over for Lichtenberg, som udstråler tidløs modernitet. Det er af Yaacov Agam, Israels største nulevende kunstner, som har haft større indflydelse på vores hverdag, end vi aner.\nJournalisten var inviteret af Israels Turistministerium.\nKinetik og reklamer\nVi kører syd for byen til forstaden Rishon LeZion, hvor Agam har fået sit helt eget museum. Det er kun to år gammelt, og alt udenfor og indenfor virker ungt med prikker, striber og tern i signalfarver. Fra de bærende søjler til de mobile skulpturer og 3D-billeder.\nDen nu 91-årige kunstner valgte den modsatte vej, da han var udlært på Bezalel-kunstakademiet i Jerusalem efter anden verdenskrig. De åbne grænser og den nye verdensorden gjorde det sikkert at rejse til Europa, og han slog sig ned i Paris, hvor han i 1953 stod fadder til den kinetiske kunst samtidig med Alexander Calder og Jean Tinguely.\n- Han var som søn af en rabbiner og kabbalist mere optaget af judaisme og sine spirituelle rødder end tingsliggørelse. Han valgte derfor at udtrykke sig abstrakt og geometrisk ved at bryde fladheden i et billede med sin 3D-foldeteknik, som var en sensation, da han havde sin første soloudstilling. Teknikken dannede skole, og de fleste af os kender den i dag i sin videreudvikling til de bevægelige reklameskilte, hvor lameller kan skifte mellem tre forskellige plakatbudskaber, fortæller museumsguiden Michal Reuveni.\nAgam er et stort navn i Frankrig og USA, og samlere opfordrer ham til at blive ved med at skabe nye farveglade værker. Han har fulgt med tiden og overfører sine ideer og teknikker til interaktiv computerkunst, og han komponerer sågar selv tonerne til.\nAt han er vild med musik, afslører sejrstrofæet fra Eurovisions Song Contest i 1998, hvor den lokale sanger Dana International vandt. Den gyldne statuette står på museet med en udsmykning, som han har tilføjet senere, og han fik lov til at overrække en kopi til hende, da Tel Aviv var vært ved sidste års Melodi Grand Prix.\nTel Aviv har 400.000 indbyggere og er Israels kultur-, finans- og handelscentrum. Jerusalem har 875.000 indbyggere og er den politiske hovedstad. Det tager 50 minutter med bus mellem Tel Aviv og Jerusalem.\nMøntfoden hedder officielt NIS (New Israeli Schekel), i daglig tale schekel. Vekselkursen er cirka 195 kroner for 100 NIS.\nBedste rejsetidspunkt: Klimaet er solrigt med høj luftfugtighed. I vinter- og forårsmånederne er gennemsnitstemperaturen om dagen 15-22 grader, om efteråret kan det være 30 grader til hen i oktober-november.\nSøgen efter identitet\nMen hvor skal vi kigge efter et yngre vækstlag, der peger mod fremtiden? Vi spørger Sarah Peguine, kurator og kunstblogger på hjemmesiden Ohsoarty.com, hvor israelsk kunst er på vej hen. Hun svarer ved at sætte os stævne i Kiryat Hamelacha 10 minutter syd for Tel Avivs centrum.\nDet er et gammelt industriområde med masser af forladte værksteder, der nu er beboet af iværksættere og kunstnere. På 10 år har de skabt et kreativt miljø med graffiti og streetart, som lokker amatørsamlere og professionelle opkøbere indendørs, og et veletableret galleri som Dvir til også at have en filial i bydelen. Vi ser mange forskellige udtryk i primært billedkunst, men overraskende virker flere af tingene ret retro i deres naturalisme.\n- Vi har jo ikke en særlig lang tradition med maleri i Israel. Mange af de kunstnere, som arbejder og udstiller i dette område, er en del af en bevægelse, hvor de går tilbage og observerer. De leder efter deres rødder, for vi er stadig et land, der består af mange nationaliteter. Derfor tror jeg, den bedste definition på kontemporær israelsk kunst er en søgen efter identitet, både som menneske og som kunstner, siger Sarah Peguine.\nYaacov Agam er en af Israels ældste nulevende kunstner, og han har fået eget museum til sine banebrydende værker. Foto: Elsebeth Mouritzen\nMarc Chagall malede i frustration over jødeforfølgelserne i Europa dette billede, som han personligt skænkede til Tel Avivs borgmester Meir Dizengoff for at hjælpe ham med at skabe et helt særligt kunstmuseum. Foto: Elsebeth Mouritzen\nZoya Cherkassky i Rosenfeld Gallery er en af de kunstnere, som søger efter kulturelle rødder og identitet som jøde ved at bruge socialrealisme i sit billedsprog. Foto: Elsebeth Mouritzen\nDen ukrainsk-jødiske kunstner Alexander Archipenko er stærkt repræsenteret med flere enestående skulpturer på Tel Aviv Art Museum. Foto: Elsebeth Mouritzen\nFremtidens israelske kunstnere holder til i kollektiver og gallerier i Tel Avivs inspirerende bydel Kiryat Hamelacha. Foto: Elsebeth Mouritzen\nRoy Lichtenstein skabte i 1989 dette dobbelte murmaleri specielt til Tel Aviv Art Museum som fortsættelse af fortællingen om jødisk kunst og kunstnere. Foto: Elsebeth Mouritzen\nYaacov Agam er en af Israels ældste nulevende kunstner, og han har fået eget museum til sin banebrydende værker. Foto: Dor Kedmi\nStørstedelen af de jødiske kunstsamlinger, som blev gemt væk i Israel for nazisterne i 1930'ernes Tyskland, hænger nu på væggene i Tel Aviv Art Museum. Foto: Elsebeth Mouritzen


Lad ikke sygdommen stoppe iværksætterdrømmen!\nMai-Britt Holm Nielsen er 47 år gammel og har 2 store børn og så er hun fleksjobber i egen virksomhed, hvor hun udbyder hesteassisteret terapi og vejledning, samt uddannelse af andre til hesteassisteret terapeut.\nMai-Britt Holm Nielsen\nSom menneske, er Mai-Britt nysgerrig på livet og impulsiv. På et tidspunkt bliver hun syg i hendes arbejde.\nMai-Britt er uddannet i kriminalforsorgen og uddannet køkkenleder. Følelsesmæssigt, var hun meget kold, og kunne ikke mærke hendes kropslige smerter.\nEn aften hvor hun var på telttur med nogle hårde unge kriminelle, og der var nogle udefra der gerne ville ind til de her unge mennesker, kunne Mai-Britt mærke en klump i halsen.\nEfter den oplevelse ændrede hendes tilværelse sig. Hun blev bange for at gå på arbejde, og hun fik stærke smerter i hendes krop.\nHun fik en øjenåbner, da hun selv skulle starte i terapi og deltog med andre der græd og udtrykte deres følelser. Det var Mai-Britt ikke vant til i det hun altid havde lukket ned for hendes følelsescenter.\nMen terapien gjorde, at hun blev nysgerrig på sig selv, og så hvad hendes sensitivitet også kunne. Hun valgte derfor at uddanne sig terapeut.\nI kriminalforsorgen arbejdede Mai-Britt meget med narkomaner og alkoholikere på en rideskole, hvor hun brugte hestene til at arbejde sammen med patienterne. Og efter hendes terapi uddannelse, kunne hun overføre den erfaring.\nDen samme dag hun var færdiguddannet terapeut, fik hun sit CVR nr.\nI dag er Mai-Britt tilkendt fleksjob, og kan selv strukturere sin tid i sin egen virksomhed.\nMai-Britt arbejder i dag primært med unge mennesker, der har det svært. Spise- eller skolevægring, kræft eller andre udfordringer. Hun hjælper også mange kvinder med angst og depression.\nEn fleksjobber er en person der har en arbejdsevne på maksimum 50%, og dermed ikke kan arbejde fuldtid.\nDet giver sine udfordringer, men i og med at man som selvstændig har mulighed for selv at strukturere sin tid, har det være positivt for Mai-Britt.\nHun arbejder ca. 3 timer dagligt.\nMai-Britt føler sig som en succes. Hun er stolt over at være nået så langt som hun er.\nMai-Britt’s første råd til dig der overvejer at starte op som selvstændig er, at du skal gå ned og mærke i maven hvad det er du gerne vil. Hvad er dit hvorfor.\nFind ud af hvad det er du har at sælge. Brug evt. dit lokale erhvervsråd og få tilknyttet en iværksætter konsulent.\nKnyt dig selv til en netværksgruppe, og vær ikke bange for at spørge om hjælp, hvis der er noget du ikke kan finde ud af.\nMai-Britt’s andet råd til dig er, at du skal finde ud af hvem din kundegruppe er. Vær sikker på det sprog du får skrevet i. Du skal skrive det rigtige til den rigtige målgruppe.\nMai-Britt’s tredje råd er, at du ikke skal lade andre eller dig selv, holde dig nede. Hvis du har en god vare som du tror på, så er andres holdning ligegyldig.\nOg du skal skrue ned for dine egne falske overbevisninger.\nFind nogle du ser op til, nogle du kan følge der laver det samme som du gør og skab dit eget.\nTag nogle relevante kurser der kan gøre dig bedre.\nVær stærk i dine egne værdier, og stol på din intuition.\nVær vedholdende. Bare fordi det ikke virker første gang, betyder det ikke at det er forkert. Mange gange skal din kundegruppe se det mange gange før de forstår hvad det er du vil.\n”Uanset hvor du står henne i livet, af udfordringer… Altså det kan sagtens lade sig gøre”\nDer er så mange muligheder, og det er kun ens egne begrænsninger oppe i hovedet der stopper en.\nDu kan læse mere om Mai-Britt, hendes virksomhed på hendes hjemmesider Hestekraften og EquinePower. På hendes Facebook sider og Instagram sider.\nHjemmeside https://hestekraften.dk/ og https://equinepower.dk/\nFacebook https://www.facebook.com/hestekrafter og https://www.facebook.com/equinepower\nInstagram https://www.instagram.com/hestekraften.terapeut/ og https://www.instagram.com/equinepower.terapeut/\n#blivkvindeligiværksætter #kvindeligeiværksætteredk #iværksætteri #livetsomiværksætter #iværksættermor #forretningsudvikling #kanselvvilselv #netværk #danmark #inspiration #iværksætter #videopodcast #youtuber #podcaster #selvudvikling #selvkærlighed #iværksætterkvinder #drømme #detgodeliv #rollemodel #iværksætterdrømmen #tagchancen #tagspringet #dukangodt #skabdetlivdudrømmerom #sensitiv #terapi #hest #fleksjob


Lidt tanker om at overleve - Åndehuller\nAuthor ÅndehullerPosted on 13. februar 2019 13. februar 2019\nNår man bare giver slip\nJeg elsker de små, enkle ting. Vildere behøver det ikke at være, og mit nye armbånd er en gave lige fra hjertet.\nJeg kan godt lide at gå på Pinterest og finde inspiration. Jeg kan også godt lide, at vi laver krea efter sæsonen, så vi på den måde følger årets gang med jul, påske, fastelavn, halloween, mv.\nMen denne gang var jeg flad. Fuldstændigt flad for energi og lyst til noget, og jeg kunne ikke finde drivkræften til at være primus motor med ungerne. Så Sophia fik i første omgang frit slag (ligesom hun elsker), og jeg accepterede, at man nogle gang (læs: tit), må stikke forventningerne skråt op.\nAlt skal ikke være produceret direkte til Instagram, vel? Alt skal ikke stinke af “jeg kaster lige det her sammen, mens jeg står her i mit pletfrie køkken med opsat hår og fuld make up, børnene opfører sig som engle og jeg laver noget, der ligner, at jeg har taget en 15 årig kunstuddannelse”…\nFor sådan er virkeligheden ikke.\nVirkeligheden er, at mens jeg redder den ene fra en varm gryde, så kravler den anden op på bordet og kaster med tomaterne. Mens jeg samler tomaterne nødtørftigt sammen (halvdelen er sågar blevet most i en lille fed hånd først), så synes en tredje, at ventetiden er for lang og går selv videre med projektet og får limet sig selv fast til spisebordet.\nJa, DET er virkeligheden. I hvert fald når mor er et skridt bagud hele tiden.\nSå det var altså en befrielse bare at give dem fri til at lime, klippe, tegne, klistre, sætte på og dekorere. Ingen regler. Bare sanselighed og leg. Og det er Flying Tiger Copenhagen meget leveringsdygtig til. Det var rigtig rart bare at kunne finde det hele på ét sted og komme i gang med det samme.\nSophias favorit – hendes helt egen limpistol. Og så endda med glimmer på.\nJeg havde også købt en pakke DIY bolsjer og DIY karameller. Det var børnene helt vilde efter at få lov til, men jeg orkede det overhovedet ikke. Jeg åbnede æskerne og døde fuldstændigt over den lange liste af ting, jeg skulle bruge. Jeg blev irriteret og vred over, at det skulle være så svært.\nDa det kom til stykket, indså jeg, at det var mig, der ikke virkede. Alt var jo ting fra køkkenet, minus et stegetermometer. Så det fik jeg anskaffet, og så hakkede jeg mig ellers igennem opskriften. Bid for bid.\nDen var i virkeligheden super nem – for det lykkedes mig at komme igennem den med hjernen slået fra, og vi fik over to dage lavet to helt perfekte portioner. Én med jordbær og én med tuttifrutti.\nPakkerne koster forøvrigt kun 10 kr. for TO – og børnene fik et virkelig tiltrængt pusterum midt i den længste uge i vores liv. Så det kan anbefales at prøve sådan en pakke, hvis man vil have en super hyggelig stund med børnene, hvor de også kan være med i processen. Det er jo i virkeligheden dybt fascinerende at prøve at lave tingene fra bunden.\nOg hvis jeg kan klare det under disse forudsætninger, så kan alle.\nJeg forbandede de bolsjer langt væk. Jeg kunne ikke komme op at stå. Jeg kunne ikke tænke. Jeg kunne ikke trække vejret. Men børnene trak i mig, og mine løfter bandt mig, så et eller andet sted blev den her åndsvage overvindelse lige det, vi havde brug for. Og næste portion var jo let nok. Det er overskuddet, der mangler.\nJeg kæmper meget med kræfterne. Som mor og ex kæreste. Sorgen, jeg bærer er dobbelt. Jeg bærer mine børns, observerer dem og står klar til dem, når jeg skal. Men jeg bærer også tabet af deres far og min ven. Jeg havde kendt ham i 15 år, og selvom vi var igennem et grimt brud – og selvom jeg også har været vanvittigt frustreret over at leve i skyggen af hans epilepsi – så har jeg én gang for alle virkelig mistet ham.\nJeg var inde og se ham på Retsmedicinsk Institut efter obduktionen. Det vil jeg aldrig glemme. Den ubærlige længsel efter at røre ved ham og få lov til at sige farvel, men den knusende viden om, at der var intet tilbage eller nogen afsked at tage. Det var ikke ham. Der var kun tomhed. Intet svar tilbage. Det var en tom skal uden alt det liv, han var kendt for.\nDet er meget sigende, at jeg de første minutter i rummet med ham stod og ventede på, at han åbnede øjnene og råbte BØH! Jeg stod og mærkede det i hele min krop. Humoren, livet og alle de løjer, han fik sine børn til at juble over. Vi kompenserede hinanden godt. Vi var stadig meget mor og far på den måde.\nNu er han ikke mere.\nOg jeg skal finde ud af at lukke den dør for altid. Jeg skal finde ud af at komme videre uden at skamme mig over at leve, smile og elske.\nJeg har haft mange skrupler ved at skrive et sponsoreret indlæg oven i tabet af mine børne far. Det føltes som to ting, der overhovedet ikke bør komme i berøring med hinanden. Men Momster har aldrig bedt om andet end ærlighed, og selvom det er et barskt sammenfald, så er ord og tanker i sagens natur mine helt egne – og det skal ikke ligge Flying Tiger Copenhagen til last, at de faktisk ufrivilligt endte med at blive blandet ind i vores liv på den måde. Testen faldt på den måde meget uheldigt og heldigt på samme tid.\nDu kan læse mere om selve testen på Momster Test, hvor produkterne er blevet testet af andre Momster mødre.\nTags: børn, epilepsi, Familieliv, kreative sysler, sorg\n14. februar 2019 kl. 19:58\nHvor dejligt at læse at jeres test bragte lidt glæde ind på de hårde dage. Jeg må helt klar ned forbi Tiger igen og tjekke de der bolsjer kasser. Dem har jeg ikke set i vores lokale … Det lyder rigtig spændende\n29. april 2019 kl. 7:42\nHvorfor faldt jeg over din blog? Fordi du dukkede op på min Instagram som ugens hit på den der kreaside. Og så læser man sig ellers igennem nogle af dine skriblerier herinde. Kæft du skriver godt 👍🏼\nSorg kommer man aldrig over men den bliver mindre og man ender med at kunne leve med den.\n29. april 2019 kl. 20:39\nHej Lise, wauw – tusind tak for de flotte ord: De er virkelig påskønnet. Tak, fordi du lige gav dig tid til at kigge forbi og læse på bloggen.\nJa, sorg er en sælsom størrelse. Jeg er pt. lidt der, hvor jeg er delvis frustreret over at skulle leve med de her følelser resten af mit liv – for jeg SAVNER ham og lider under, at mine børn har mistet ham – og andre dage at eksistere i nuet, bevæge sig og vove at se fremad. Det sidste er sværere end jeg troede. Kh. Malene


Der er store penge i handlen med mennesker. Her ses en nigeriansk kvinde, som tidligere har arbejdet som prostitueret i Italien under navnet ‘Princess’.\nTrafficking er den tredjestørste kriminelle økonomi i verden.«\nDen sætning giver genlyd i rapporter, hos ngo’er og politikere, når de skal begrunde, hvorfor det er nødvendigt at øge indsatsen mod menneskehandel.\nMen mens bagmændene tjener penge på at sende folk af sted fra hjemlandet, så tjener vestlige virksomheder mindst lige så mange penge på at sende migranterne hjem igen.\nDet forklarer antropolog Sine Plambech fra Københavns Universitet, der denne måned afleverer sin ph.d.-afhandling, hvor hun har fulgt en gruppe nigerianske migranters tilbagevenden til Nigeria, efter de har været i Europa gennem trafficking.\nPåstanden om, at trafficking er den tredje største kriminelle økonomi i verden, har fået lov til at cirkulere uanfægtet, siden det først optrådte i en OECD-rapport i 2000. Og der er få detaljerede empiriske undersøgelser af, hvad der rent faktisk finder sted, samtidig med at det er uklart, hvordan OECD’s udregning skelner mellem tvangsarbejde, smugling og trafficking.\n»Derfor kan den påstand ikke bruges som et faktum,« siger Sine Plambech.\n»Men det største problem er, at det reducerer en kompleks sammenblanding af flere økonomier i et simplificeret udsagn: at økonomien i trafficking udelukkende er kriminel, hvortil der kræves en sikkerhedsinvention som mere grænsekontrol og flere razziaer på gaden.«\nDerfor kommer Sine Plambech i sin afhandling med et nyt bud på, hvordan økonomien i trafficking skal dechifreres og opstiller The trafficking industrial complex ud fra sin forskning i Benin City i Nigeria. Det peger på, at vi befinder os i et økonomisk og politisk paradoks:\nBagmændene tjener penge på, at kvinderne rejser af sted fra Nigeria, mens Vestens deporterings- og redningsindustri tjener penge på at sende migranterne hjem igen.\n»Og muligvis flere penge, end bagmændene gør på at lade dem rejse,« påpeger Sine Plambech.\nDer findes ikke nogen opgørelser over, hvor meget bagmændene tjener på deres forehavende i den illegale økonomi.\nMen efterhånden som deporteringscentre og deporteringer er udliciteret i flere europæiske lande, er den statsfinansierede deportering af migranter vokset frem som en forretningsmulighed for private selskaber.\nFor tiden bliver selskaberne Serco og G4S efterforsket i England for at have registreret døde eller ikke-eksisterende migranter i deres statistikker for at modtage flere penge fra den engelske regering.\nDen anden halvdel af den legale trafficking-økonomi er den såkaldte redningsindustri.\nForretningsmodellen er opstået i forsøget på at tilbyde en mere human behandling af de migranter, der er blevet identificeret som ofre for menneskehandel: Flere europæiske lande tilbyder ’hjemsendelsespakker’, hvor migranten får hjælp og økonomisk støtte til at komme på fode i hjemlandet.\nI den proces får lokale ngo’er og kirker i hjemlandene også penge af internationale donorer for at reintegrere kvinderne i det lokale samfund, når hun er vendt tilbage.\n»Der bliver tjent penge på, at en nigeriansk kvinde rejser af sted, hendes familie og hun selv tjener penge på, at hun bliver udnyttet, og vestlige selskaber tjener penge, når hun bliver sendt hjem via en deportation eller møder redningsindustrien, hvor lokale og internationale ngo’er tjener penge,« konkluderer Sine Plambech og peger på, at mens det måske er politisk belejligt at isolere de forskellige økonomier, så viser sammenhængen, hvordan manglen på legale migrationsmuligheder, arbejdsløsheden i Benin City og indsatsen for deporteringer og redning er to sider af samme mønt:\n»Det illustrerer, at den her neo-liberale styring af migration skaber en serie af paradokser, hvor problemer og løsninger opstår afhængigt af hinanden,« siger hun.\nHalvdelen af de 30 migranter, som Sine Plambech har interviewet, har efter deres tilbagevenden til Nigeria forsøgt at rejse ud igen, nogle ved hjælp af trafficking.\nArtiklen er blevet opdateret med faktaboks og grafik den 21. juli 2014.\nØkonomien bag den globale menneskehandel\nI 2012 lå prisen for en flybillet, falsk pas og visum mellem 6.500 og 12.000 dollar, alt afhængig af dokumenternes kvalitet. Når migranten ankommer til Europa, bliver der typisk lagt renter på beløbet, så gælden i ekstreme tilfælde vokser helt op til 70.000 dollar. Ifølge antropolog Sine Plambech, der har fulgt 30 handlede, nigerianske kvinder, lykkes det dog sjældent kvinderne at betale hele gælden, inklusive renter, tilbage. Bagmændene tjener derfor ikke nødvendigvis nær så meget, som visse officielle udredninger konkluderer.\nOverførsler til Afrika\nTrods de handlede kvinders svære situation i Europa lykkes det dem ofte at sende penge hjem til familien, forklarer Sine Plambech. Ifølge Verdensbanken er Nigeria suverænt det land syd for Sahara, der modtager flest pengeoverførsler fra sin emigrerede befolkning – i alt 20 milliarder dollar i 2012, dog medregnet overførsler fra lovligt udvandrede. Delstaten Edo, hvor mange bliver trafficket fra, er det område i Nigeria med højst vækst i nybyggede huse finansieret af migranter i Europa, særligt fra kvinder. Typisk bliver pengene overført i små portioner på 5-600 kroner via Western Union eller lignende firmaer.\nIfølge EU’s fælles grænseagentur Frontex forlod 16.660 mennesker sidste år Europa gennem International Organisation of Migrations (IOM) frivillige, forberedte hjemsendelser. Tallet dækker både over menneskehandlede og mindreårige, uledsagede flygtninge. I Danmark har Udlændingestyrelsen en toårig kontrakt med IOM på 3.664.000 kroner. Gennemføres alle 40 hjemsendelser, som kontrakten indeholder, vil hver forberedt hjemsendelse koste 91.600 kroner. Lokale ngo’er modtager penge fra IOM og hjælper de hjemsendte med at komme på fode i hjemlandet, ligesom ngo’erne modtager penge fra internationale donorer. Sidste år gennemførte IOM i alt 46.232 hjemsendelser af både traffickingofre, mindreårige uledsagede og sårbare migranter. Der er ikke lavet nogen officielle vurderinger af bæredygtigheden i hjemsendelserne. Men mange af de hjemsendte forsøger igen at rejse til Europa.\nI flere europæiske lande er den statsfinansierede deportering af migranter vokset frem som en forretningsmulighed for private selskaber, efterhånden som området er blevet privatiseret i bland andet England, Holland, Tyskland og Norge. »I England bliver selskaberne Serco og G4S nu efterforsket for at have registreret døde eller ikke-eksisterende migranter i deres statistikker for at puste tallene op og få flere penge fra den engelske regering. Profitten stiger i takt med, at antallet af tilbageholdte migranter og deporterede migranter stiger,« siger antropolog Sine Plambech. Ifølge EU’s fælles grænseagentur Frontex blev 160.699 mennesker sidste år deporteret fra EU. Sidste år blev 2.152 migranter deporteret på denne måde, og den fælles operation kostede i alt knap 46 millioner kroner. I gennemsnit kostede det altså ifølge Informations beregninger 21.375 kroner at deportere en migrant gennem Frontex’ fælles operation.\n15. juli, 2014 - 09:11\nOg så er det, at vi for 117. gang må bede om en journalistisk bearbejdning af et vigtigt emne: »Det illustrerer, at den her neo-liberale styring af migration skaber en serie af paradokser, hvor problemer og løsninger opstår afhængigt af hinanden,« siger hun.\nSæt jer nu ned og læs denne her afhandling, bearbejd stoffet, og forklar så den brede offentlighed, hvordan disse her mekanismer virker. Forklar, hvorfor de kan kaldes neo-liberale. Træk paralleller til andre neo-liberale styringsmekanismer på lignende områder osv. Hvor svært kan det være? Det er jo da for hulen, den slags, der er journalistisk arbejde - denne her billedblads-journalistik er kvalmende.\nJens Harder Vingaard Larsen, Karsten Aaen, Troels E. Lund, Ture Nilsson og Morten Jespersen anbefalede denne kommentar\nDet er vel et politisk valg, om man\n-vil outsource hjemsendelsen i et eller andet (mere eller mindre vidtgående) omfang til NGO'er, profit-/nonprofit virksomheder m v\n- oprette en myndighed med egne flyvemaskiner, overnatningsfaciliteter , catering , sundhedstjeneste o s v, som klarer opgaverne\ndet er skatteyderne, der betale regningen i begge tilfælde.\nOg hverken offentligt eller privat ansatte gider arbejde uden løn - og ingen virksomheder ( være sig profit eller non-profit) har råd til at arbejde gratis for det offentlige .\nEgentlig vil det være et godt tegn, hvis man hælder en masse penge i hjemsendelses-pakkerne, så de hjemsendte får en fair chance for at stå på egne ben efter hjemkomsten - man kan ikke være bekendt "bare" at sende dem hjem "med et frimærke på ryggen"\nJens Harder Vingaard Larsen og Frank Hansen anbefalede denne kommentar\n15. juli, 2014 - 10:53\nProblemet med generøse repatrieringsordninger, er at de kan blive et mål i sig selv.\n15. juli, 2014 - 11:25\nNetop, Egon, det vidste strømmen fra Serbien tydeligt.\n15. juli, 2014 - 12:10\nJeg tilsutter mig Lars Dahl's kommentar. Det må kunne gøres meget bedre.\nSusanne Junkers artikel fokuserer desværre kun på økonomi, og ikke på de mange andre spændende aspekter i dette arbejde.\nOg netop med hensyn til økonomi er der flere udsagn der er modstridende. Prøv at sammenligne:\n"Men mens bagmændene tjener penge på at sende folk af sted fra hjemlandet, så tjener vestlige virksomheder mindst lige så mange penge på at sende migranterne hjem igen."\n"Vestens deporterings- og redningsindustri tjener penge på at sende migranterne hjem igen.\nOg muligvis flere penge, end bagmændene gør på at lade dem rejse"\n"Der findes ikke nogen opgørelser over, hvor meget bagmændene tjener på deres forehavende i den illegale økonomi.\nOg der findes heller ikke samlede opgørelser over, hvor mange penge Europa bruger på at sende handlede og illegale indvandrere hjem"\nArtiklen fortæller os altså:\n1. det vides ikke hvor meget bagmændene tjener, og der er ikke en samlet oversigt over hvad de vestlige firmaer tjener.\n2. de vestlige firmaer tjerner måske flere penge en bagmændene [Men de kan også tjene mindre, det man jo ikke kan vide når man ikke ved hvad bagmændene tjener]\n3. de vestlige firmaer tjener mindst lige så meget som bagmændene. [Det kræver jo et kendskab til hvad de to grupper tjener, dette kendskab har hverken artiklens forfatter eller forskeren. Derfor er det en påstand der ikke er baseret på viden]\nDet bedste man kan konkludere af denne artikel, er at økonomien i trafficking er kraftigt underbelyst, og at halvdelen af ofrene foretrækker at forlade hjemlandet igen, efter at de for penge fra de europæsike lande er hjulpet tilbage og har fået hjælp til at etablere sig.\nPeter Jensen, Lars R. Hansen, Jens Harder Vingaard Larsen og Karsten Aaen anbefalede denne kommentar\n15. juli, 2014 - 16:22\nSine må da være redaktørens niece siden hun har fået spalteplads til noget så absurd. Det er utroligt hvad man kan skrive en phd afhandling om. Jeg er da glad for at jeg ikke læste videre hvis det er niveauet på universiteterne.\nKarsten Aaen og Sven Karlsen anbefalede denne kommentar\nLogikken holder ikke. Det er det samme som at sige at en politimand tjener på hjemmerøverier (ham hash-betjenten tjente på kriminalitet det er nok ikke dem alle der gør det :-) eller at en ambulancefører profiterer på at folk bliver kørt ned. Det er ligeså gangbart som når jeg definerer det som hash-gæld hvis jeg får en bøde jeg ikke kunne betale for at have en klump i lommen inden omkring Christiania.\nAnne Rasmussen, Karsten Aaen, Sven Karlsen og Lone Christensen anbefalede denne kommentar\n17. juli, 2014 - 13:26\nJa nogen tjener penge på traffickingindustrien af mennesker - inkl. Sine Plambech, hvis vi skal følge hendes form for logik. For slet ikke at tale om flyselskaber, hoteller, banker, der overfører penge for bagmændene fra Danmark til Nigeria, juju-præster, der laver de der små juju-poser som fastholder/forbander kvinderne, så de ikke tør bryde ud af bagmændenes greb, osv. Men det var måske ikke det Sine Plambech tænkte på.\nI øvrigt ligger tilbagebetalingsregningen for et stk traffickingoffer på 45.000 euro og det tager en kvinde flere år at tilbagebetale den gæld, fordi hun også skal betale madams, mad, tøj, boligudgifter osv. Det betyder at hun ikke har noget som helst til sig selv før hun muligvis efter mange år har fået betalt sin gæld - nogle af dem slipper aldrig ud af gælden - hvilket igen betyder, at det er umuligt at tjene lidt op til sig selv.\nDe "heldige" ender selv som madams, resten enten dør af sygdom/begår selvmord/bliver myrdet eller bare forsvinder sporløst uden at nogen stiller nogen spørgsmål. Og så er der de ganske få, der formår at komme ud af prostitution og starte en tilværelse i Nigeria eller får opholdstilladelse i Danmark.


TVAddons er tilbage online – Fusion vender tilbage – aoyamasai.com\nDer er kommet store nyheder i de sidste par dage. TVAddons er tilbage online. Kodis mest berømte tredjepartslager er vendt tilbage under et nyt domæne. Efter at TVAddons mystisk blev lukket ned for flere uger siden, er det nu online igen, skønt under et nyt domæne. I stedet for TVAddons.ag bruger webstedets ejer nu TVAddons.co. Det ser ud til, at flere canadiske virksomheder sagsøger TVAddons for den påståede ulovlige distribution af Kodi-software-tilføjelser. Mere om denne sag nedenfor.\nTVAddons er tilbage – Fusion vender tilbage\n1 TVAddons er tilbage\n2 Hvad nu?\n3 Hvad betyder dette for Kodi-brugere, der bruger fusion?\n4 Sådan forbliver du på den sikre side, når du bruger tredjeparts addons?\n5 Sådan installeres det nye fusionslager\n6 TVAddons er tilbage – endelige tanker\nTVAddons er tilbage\nTVAddons gik offline tilbage i juni. Ingen vidste virkelig den egentlige årsag bag den pludselige forsvinden, men der var masser af spekulationer om, at en amerikansk retssag var hovedfaktoren bag lukningen. Nu næsten to måneder senere afsløres sandheden endelig. Ifølge TorrentFreak havde nedlukningen af TVAddons intet at gøre med den amerikanske handling og alt at gøre med en separat retssag indgivet i Canada. I alt 18 større tilføjelser er beskrevet i klagen inklusive 1 Kanal, Exodus, Phoenix, Stream alle kilder, SportsDevil, cCloudTV og Alluc, for at nævne et par stykker. De canadiske virksomheder bag den nye retssag er Bell Canada, Bell ExpressVu, Bell Media, Videotron, Groupe TVA, Rogers Communications og Rogers Media.\nAdam Lackman, ejeren af TVAddons fortalte TorrentFreak, at han ikke har noget andet valg end at bekæmpe teleselskaberne, da det ikke ville resultere i et tab ved standard dom. I håb om at få økonomisk støtte har han lanceret en fundraiser-kampagne samt en ny version af webstedet, som du kan besøge TVAddons.co.\nHvad betyder dette for Kodi-brugere, der bruger fusion?\nDen juridiske klage hævder, at ”Cirka 40 millioner unikke brugere i hele verden bruger aktivt krænkende Addons, der er vært af TVAddons hver måned, og cirka 900.000 canadiske husholdninger bruger krænkende tilføjelser til at få adgang til tv-indhold. Mængden af brugere af krænkende tilføjelser, der hostes TVAddons, stiger konstant. ”\nPræcis hvordan de canadiske virksomheder kom med disse tal vides ikke rigtig. Vi kan dog med sikkerhed antage, at de og andre konstant overvåger Kodi-brugere, der bruger uofficielle tilføjelser til at se ‘piratkopierede’ film, tv-shows og live-streams på deres FireStick-, PC-, Mac- og Android-enheder.\nDen canadiske retssag hævder også, at TVAddons kommunikerede ophavsretligt beskyttede tv-shows inklusive Game of Thrones, Prison Break, The Big Bang Theory, America’s Got Talent, Holde op med Kardashians og mange andre for offentligheden i strid med ophavsretten.\nSådan forbliver du på den sikre side, når du bruger tredjeparts addons?\nDet er ekstremt vigtigt at bruge en VPN, når du streamer indhold på Kodi. På den måde kan du skjule din rigtige IP-adresse og forhindre internetudbydere såvel som copyright-trold i at spionere på det, du laver online. Al din Internet-trafik bliver krypteret sikkert, når du er tilsluttet en VPN-server. Her er hvad du skal gøre.\nGå over til ExpressVPN og tilmeld dig en VPN-konto.\nDownload / installer VPN-software på din Kodi-enhed.\nExpressVPN er den bedste Kodi VPN-tjeneste, du kan bruge til at streame indhold fra uofficielle tilføjelser til Kodi anonymt. Dette skyldes hovedsageligt, at deres VPN-apps er optimeret til at arbejde med Kodi. Du kan dog også tilmelde dig med andre VPN-udbydere.\nSådan installeres det nye fusionslager\nHvis du vil installere den nye Fusion-repo på Kodi 17.3 Krypton, skal du følge disse trin.\nVælg Ingen, og indtast derefter følgende sti uden anførselstegn ”Http://fusion.tvaddons.co”.\nNavngiv det ‘Fusion’, og klik på ‘OK’.\nVælg Addons på Kodi-startskærmen.\nVælge ‘Installer fra zip-fil’ -> Fusion -> Kodi Repos -> engelsk\nVælg repository.xbmchub-x-x-x.zip og installer det.\nVent, indtil du ser en meddelelse om aktiveret TVAddons Repository.\nVælg nu Installer fra depotet.\nVælge TVAddons.co Add-On Repository for at åbne den.\nKlik på Video-tilføjelser -> USTVNow Plus, og tryk på installation.\nVent, indtil du ser meddelelsen USTVNow Plus Addon-aktiveret.\nGå nu tilbage til Kodi-startskærmen og vælg fanen ‘Addons’ i venstre kolonne.\nAlle de videoudvidelser, du installerer, inklusive USTVNow Plus, vises her.\nTVAddons er tilbage – endelige tanker\nSammenlignet med tusinder af tredjepartsudvidelser er kun en håndfuld plugins inkluderet i det nye TVAddons-arkiv. Du kan tage et kig ved at følge installationsvejledningen ovenfor. Men husk ikke at tage unødvendige risici. Opret altid forbindelse til en VPN-server, før du bruger Kodi.


The Smell of blood-Lelouch - Page 6\nEmne: Re: The Smell of blood-Lelouch Søn jul 17, 2011 10:00 pm\nLelouch smilede til ham"ja det kan man vist godt sige"sagde han og gav Vittorio et kys mere på hans kolde læber, da det var slut, slikkede Lelouch sig kort om munden, bare for at drille Vittorio en lille smule, men Lelouch var nu meget glad for at han måtte låne tøj af Vittorio og at han kunne passe det var noget helt andet, for han var jo ikke en af de små personer, han havde den dejlig veltrænet krop og heldigvis kunne han godt være i trøjen han havde på\nJoin date : 02/07/11\nEmne: Re: The Smell of blood-Lelouch Søn jul 17, 2011 11:26 pm\nVittorio kiggede på ham med et bredt smil. Han sagde ikke noget men holdte bare sit blik på ham. Derefter kyssede han Lelouch tilbage. Han så han drillede ham lidt og surmulede lidt bare for sjov"Hmmpf! slemme dreng"sagde han, men kunne så ikke lade vær medat grine lidt, og sende ham et sødt blik med det ene øje. "Så er det offentlig gjort at vi er sammen sammen"sagde han smillende og glad.\nEmne: Re: The Smell of blood-Lelouch Søn jul 17, 2011 11:34 pm\n"det var da godt"sagde han og smilede"hvorfor er jeg slem, jeg har da ikke gjort noget"sagde han helt uskyldigt, han kørte bildt en hånd igennem Vittorio's hår for at viste ham at han holde af ham, han fortalte også Vittorio hvor han kunne finde hans hemmelige hytte henne i skoven, han ville kun havde at Vittorio skulle vide det, men han viste selvfølgelig ikke om Vittorio ville fortælle det videre, men det håbede at han ikke ville\nEmne: Re: The Smell of blood-Lelouch Tirs jul 19, 2011 11:23 pm\nVittorio kiggede på Lelouch og tænkte lidt"hmm måske er du ikke slem for som sagt du har ikke gjort noget"sagde han og smillede lidt. Han aede ham over håret mens han kiggede ind i Lelouch s øjne de var stadig så smukke og strålende. Vittorio kiggede på ham han så ud til at tænke på noget måske ngoet han vile vise ham. Vittorio hørte det Lelouch fortalte ham, han kunne aldrig finde på at fortælle hvor hytten lå aldrig nogensinde. Ikke så lang tid begyndte han at mærke at Leluch kørte en hånd igennem hans hår han sagde ikke rigtigt noget til det, for det føltes dejligt.\nEmne: Re: The Smell of blood-Lelouch Ons jul 20, 2011 9:26 am\nhan kørte hånden ned på hans kind og lidt om bag hans nakke og hev ham lidt til sig og kyssede ham så bare igen, det var jo Vittorio som lå oven på ham, det havde han det også helt fint med det, det var slet ikke det, han så inde i Vittorios skønne øjne, syntes han. han var som tryllebåndet, han havde endnu ikke sluppet hans læber, snarere fordi han ikke ville det, det var jo dejligt at kysse ham\nEmne: Re: The Smell of blood-Lelouch Lør jul 23, 2011 6:48 pm\nVittorio mærkede Lelouch s læber det føltes meget dejligt han kunne godt lig det.\nHans blik var rettet på Lelouch og han nussede hans hår lidt"uden dig i mit liv ville alting have været fortabt"sagde han stille og kærligt, og gav et enkelt kys til Lelouch.\nHan var utrolig glad noget han havde savnet i lang tid.\nEmne: Re: The Smell of blood-Lelouch Søn sep 11, 2011 1:05 am\n"jamen dog, det lyder til at vampyren har en blød side"sagde han med et lille grin, han kunne ikke lade være med at sige det, han tog en af Vittorio's hårlokker imellem to af sine fingere, han var glad for at være sammen med Vittorio "men jeg da glad for at høre det, jeg er glad for at du er kommet ind i mit liv" sagde han. Han havde meget lyst til at være sammen med Vittorio, men han ville også gerne vente lidt, det var jo ikke sikkert at Vittorio ville det samme som ham. Han kiggede bare ind i Vittorio's smukke øjne, han glemte alt om tid og sted.\nEmne: Re: The Smell of blood-Lelouch Lør feb 04, 2012 5:49 pm\nVittorio kiggede ind i Lelouch s øjne, som selv var så smukke at han næsten helt\nglemte at sige noget. "Jeg kan være ved din side hvis du ønsker det"sagde han og nussede hans hår lidt, mest på en kærlig måde. Derefter smillede han bredt og nikkede lidt"Ja jeg kan godt være kærlig, og blid, alle vampyrer er forskellige, dog findes der nogle der er ens men de fleste er vildt forskellige"sagde han og kiggede lidt ned mens han tænkte lidt.\n*så forskellige dog stadig med en fælles tørst*tænkte han inden i sig selv.\nHan mærkede at Lelouch og en af hans hårtotter mellem fingrene og smillede lidt\n"Kan du lig mit hår"spurgte han og kunne ikke lade vær med at få et grin frem\nhan betragtede Lelouch med hovedet på skrå.\nEmne: Re: The Smell of blood-Lelouch Lør feb 04, 2012 6:24 pm\nHan så på Vittorio"det kunne da være dejligt at havde en ved sig hele tiden"sagde han og smilede til Vittorio, han slap ikke hans tot hår, han blev bare ved med at holde det"det er fordi det er dejligt blødt"sagde han, han sagde det bare uden at tænke sig om, det var først bagefter han kom til at tænke på det han havde sagt, han følte sig en lille smule dum\nEmne: Re: The Smell of blood-Lelouch Man nov 05, 2012 9:41 pm\nHan kiggede på Lelouch og smilte bredt, han fandt enlig ham meget interessant og han\nnød underligt hans selskab."Jamen jeg er altid her hvor du har rbug for mig"sagde han.\nHans øjne studerede rundt mens han tænke en smule.\nGad vide om der var nogen der ville have fat i ham, eller rettere hans liv, det var der sikkert. Sådan var det tit, de fleste elskede vampyrer, og nogle løb altid skrigende\nvæk fra dem. Vittorio kiggede på Lelouch."Er du bange for"spurgte han nysgerrigt, dog meget venligt. Han spurgte kun fordi der var nogen som var bange for ham.\nEmne: Re: The Smell of blood-Lelouch Tirs nov 06, 2012 9:09 am\n"at du kan finde på at forlade mig"igen sagde han noget uden at tænke over det, han så lidt på ham for at se om det gjorde noget ved Vittorio, med et stod der en vampyr på værelset, han lignede endelig meget Vittorio"når når lillebror, har du fået dig et nyt stykke legetøj"grinede han. Lelouch fik flyttet Vittorio, han satte sig op og havde fat i sit sværd"nu skal du passe på lille ven, du er i selvskab med to vampyre nu og ikke kun en som har en meget blød side"sagde den fremmede som åbenbart var Vittorio's storebror\nEmne: Re: The Smell of blood-Lelouch